Simno sinagoga

Simno sinagoga – buvusi sinagoga, stovinti Simne, Alytaus rajone. Istorija Simno sinagoga pastatyta 1905 m. senosios medinės sinagogos vietoje. Rekonstruota sovietmečiu ─ XX a. viduryje. 1952 m. įsikūrė kultūros namai su 250 vietų sale, kurie buvo įrengti pertvarkytame naujiems poreikiams pastate. Vėliau veikė mokyklos sporto salė. „Plytų stiliaus” Simno sinagoga savo architektūros stilistika tapatinama su panašiais žydų maldos namais Alytuje su būdinga dvispalve plytų ornamentika. Istorizmo laikotarpio pastatų pagrindiniai fasadai ─ su pabrėžtais viduriniais rizalitais, užbaigtais trikampiais frontonais. Gerokai apniokotas eksterjeras, pakeisti kai kurie jos fasadų elementai. Netinkamai, visiškai šalia pastačius naujųjų kultūros namų pastatą, sinagoga tapo beveik atskirta nuo miestelio aikštės – tarsi kieme. 2015 m. sinagoga buvo įrašyta į Kultūros vertybių registrą. Pastato savininkė Alytaus rajono savivaldybė planavo jį pritaikyti kultūrinei veiklai, bendruomenių poreikiams. Sutvarkyta sinagoga gali būti įtraukta į Europos ir Lietuvos žydų kelią. 2019 m. ant sinagogos atidengta memorialinė lenta, skirta įamžinti atminimą apie šiame pastate veikusį dvasinį ir kultūrinį žydų bendruomenės centrą. Šaltiniai Nuorodos “Simnas” - Encyclopedia of Jewish jewishgen.org Lankytinos vietos. Simno sinagoga alytusinfo.lt